

**ΚΥΠΡΙΑΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ, ΑΘΛΗΤΙΣΜΟΥ ΚΑΙ ΝΕΟΛΑΙΑΣ**

**ΔΙΕΥΘΥΝΣΗ ΑΝΩΤΕΡΗΣ ΕΚΠΑΙΔΕΥΣΗΣ**

**ΥΠΗΡΕΣΙΑ ΕΞΕΤΑΣΕΩΝ**

Αρ. Φακ.: 7.02.007.019

Αρ. Τηλ.: 22582933/34

E-mail: yp\_exetaseon@moec.gov.cy

15 Μαΐου 2025

## Οδηγίες προς υποψηφίους για εισαγωγή στο Τμήμα Καλών Τεχνών του Τεχνολογικού Πανεπιστημίου Κύπρου - 2025

Οι Εξετάσεις για εισαγωγή στο Τμήμα Καλών Τεχνών του Τεχνολογικού Πανεπιστημίου Κύπρου (ΤΕΠΑΚ) θα πραγματοποιηθούν κατά την περίοδο 2 Ιουλίου - 6 Ιουλίου 2025, στο κτήριο «Τάσσος Παπαδόπουλος» στη Λεμεσό (Θέμιδος και Ιφιγενείας γωνία).

Οι Εξετάσεις έχουν διάρκεια πέντε (5) μέρες, από τις 9:00 π.μ. – 3:00 μ.μ. Την πρώτη μέρα διεξαγωγής των Εξετάσεων οι υποψήφιοι/ες καλούνται όπως προσέλθουν στις 8:00 π.μ. για οδηγίες και έλεγχο των προσωπικών τους στοιχείων.

## Εισιτήριες δοκιμασίες

1. Έργα που εκτελούν οι υποψήφιοι/ες :

## α) Πρώτη, δεύτερη και τρίτη μέρα διεξαγωγής των εξετάσεων (2 Ιουλίου – 4 Ιουλίου 2025):

* + Μαυρόασπρο σχέδιο σε φύλλο χαρτιού, με μολύβι, κάρβουνο ή μελάνι, εκ του φυσικού (δοσμένη νεκρή φύση). Κάθε υποψήφιος/α παραδίδει ένα ή δύο (1-2) σχέδια.
	+ Σχέδιο με χρώμα σε χαρτόνι, με τέμπερα, ακουαρέλα, ακρυλικά ή παστέλ, εκ του φυσικού (δοσμένη νεκρή φύση). Κάθε υποψήφιος/α παραδίδει ένα ή δύο (1-2) σχέδια.

## Τονίζεται ότι οι υποψήφιοι/ες δεν σχεδιάζουν τον περιβάλλοντα χώρο και πράγματα εκτός της δοσμένης νεκρής φύσης.

β) **Τέταρτη μέρα διεξαγωγής των εξετάσεων (5 Ιουλίου 2025):** Σύνθεση με ελεύθερο θέμα, την οποία εκτελεί ο κάθε υποψήφιος/α ελεύθερα (σχέδιο ή χρώμα). Οι υποψήφιοι/ες παραδίδουν ένα (1) έργο.

γ) **Πέμπτη μέρα διεξαγωγής των εξετάσεων (6 Ιουλίου 2025):** Σύνθεση από λεκτικό θέμα, το οποίο κληρώνεται μεταξύ τριών (3) θεμάτων που ορίζει η εξεταστική επιτροπή. Η συγκεκριμένη εξεταστική δοκιμασία αντιμετωπίζεται ελεύθερα από τους υποψηφίους/ες (σχέδιο ή χρώμα). Οι υποψήφιοι/ες παραδίδουν ένα (1) έργο.

# 1

1. Σε όλους τους υποψηφίους δίνεται ατομικός φάκελος που περιέχει ειδικές κόλλες για χρώμα και σχέδιο στις οποίες υπάρχει ανάγλυφη σφραγίδα του Υπουργείου Παιδείας, Αθλητισμού και Νεολαίας (Υ.Π.Α.Ν.).

Οι απαιτούμενες πινακίδες χορηγούνται στους/στις εξεταζόμενους/ες από την Υπηρεσία Εξετάσεων.

## Το καβαλέτο και όλα τα άλλα απαιτούμενα υλικά προσκομίζονται από τους/τις υποψηφίους/ες.

1. **Κάθε υποψήφιος/α την τελευταία μέρα διεξαγωγής των Εξετάσεων (6 Ιουλίου 2025), επιλέγει από το σύνολο των έργων του και παραδίνει για αξιολόγηση τα έργα του μέσα σε φάκελο που του χορηγείται από την Υπηρεσία Εξετάσεων:**

## ένα ή δύο (1-2) μαυρόασπρα σχέδια από τη δοσμένη νεκρή φύση,

* + **ένα ή δύο (1-2) σχέδια με χρώμα από τη δοσμένη νεκρή φύση,**

## ένα (1) έργο (σχέδιο ή χρώμα) από το ελεύθερο θέμα και

* + **ένα (1) έργο (σχέδιο ή χρώμα) από το λεκτικό θέμα.**

## Προσέλευση υποψηφίων, τοποθέτησή τους στις θέσεις εξέτασης, απαιτούμενα έντυπα.

1. Κάθε υποψήφιος/α είναι υποχρεωμένος να είναι παρών/παρούσα κατά την έναρξη των Εξετάσεων την πρώτη μέρα και κατά την παράδοση των εργασιών την τελευταία μέρα διεξαγωγής των εξετάσεων.
2. Τη μέρα έναρξης των Εξετάσεων, προσδιορίζεται κατόπιν κλήρωσης, η θέση του υποψήφιου κατά την εξέταση. Αλλαγή θέσεων μεταξύ των υποψηφίων στην αίθουσα Εξέτασης επιτρέπεται μόνο μετά από αμοιβαία συμφωνία και έγκριση του Υπεύθυνου των Εξετάσεων.
3. Ο καθορισμός του χρόνου των διαλειμμάτων κατά τη διάρκεια των δοκιμασιών εναπόκειται στους υποψηφίους. Ως εκ τούτου, κάθε υποψήφιος/α μπορεί να κάνει διάλειμμα στο χρόνο που επιθυμεί.
4. Κάθε υποψήφιος/α υποχρεούται όλες τις μέρες διεξαγωγής των Εξετάσεων να έχει πάντα μαζί του: α) το Δελτίο Πολιτικής Ταυτότητας ή το Διαβατήριό του, β) το Δελτίο Υποψηφίου, το οποίο θα του αποσταλεί από την Υπηρεσία Εξετάσεων, γ) την Κάρτα Εισόδου η οποία θα του/της δοθεί την πρώτη μέρα. Κατά την είσοδο των εξεταζόμενων στην αίθουσα Εξέτασης ελέγχεται από τους επιτηρητές η ταυτότητά τους και καταγράφονται οι παρουσίες. Η Κάρτα Εισόδου πρέπει να βρίσκεται πάντοτε σε εμφανές μέρος στη θέση που εργάζεται ο/η υποψήφιος/α καθ’ όλη τη διάρκεια των Εξετάσεων.

## Πειθαρχία υποψηφίων

1. Κατά τη διάρκεια των Εξετάσεων οι υποψήφιοι/ες υποχρεούνται να επιδεικνύουν ευπρεπή συμπεριφορά και να ακολουθούν τις υποδείξεις και τις συστάσεις των επιτηρητών και του Υπεύθυνου των Εξετάσεων.
2. Οι υποψήφιοι/ες που αποπειρώνται να συνεργαστούν με οποιοδήποτε τρόπο με άλλους υποψηφίους, ή επιδεικνύουν απρεπή συμπεριφορά και αρνούνται να συμμορφωθούν με τις συστάσεις των επιτηρητών και των Υπευθύνων των Εξετάσεων, με αποτέλεσμα τη διατάραξη της τάξης και της ομαλότητας, αποβάλλονται από την αίθουσα και αποκλείονται από τις Εξετάσεις.

## Αξιολόγηση των έργων των υποψηφίων

1. Η εξαγωγή της τελικής βαθμολογίας προκύπτει από το άθροισμα των βαθμολογιών που συγκέντρωσε ο/η κάθε υποψήφιος/α από τα μέλη της Κριτικής Επιτροπής, διαιρούμενο διά του αριθμού των μελών της Επιτροπής.
2. Επανεξέταση ή αναβαθμολόγηση των έργων των υποψηφίων δεν επιτρέπεται.

## Επιπρόσθετες οδηγίες

**Όλοι οι υποψήφιοι/ες καλούνται όπως:**

* + επιβεβαιώσουν ότι ο ατομικός φάκελος που τους έχει δοθεί περιέχει τέσσερις (4) κόλλες σχεδίασης τύπου BOCKINGFORD για χρώμα και τέσσερις (4) κόλλες τύπου INGRES για μαυρόασπρο σχέδιο. Καλούνται, επίσης, όπως επιβεβαιώσουν ότι όλες οι κόλλες φέρουν την ανάγλυφη σφραγίδα του Υ.Π.Α.Ν,
	+ χρησιμοποιούν το χαρτί τύπου BOCKINGFORD αποκλειστικά για χρώμα και το χαρτί τύπου INGRES αποκλειστικά για σχέδιο,
	+ ζητούν από τον Υπεύθυνο των Εξετάσεων πρόσθετη κόλλα σχεδίασης, όταν χρειάζεται, αφού επιστρέψουν πρώτα μια από τις κόλλες σχεδίασης που τους έχουν δοθεί αρχικά,
	+ παραδώσουν την τελευταία μέρα των Εξετάσεων όλες τις κόλλες που τους έχουν δοθεί.

## Οι υποψήφιοι/ες απαγορεύεται:

* + να αγγίζουν ή να μετακινούν αντικείμενα που θα σχεδιάσουν.
	+ να βγάζουν φωτογραφίες στο χώρο των Εξετάσεων.
	+ να περιφέρονται άσκοπα μέσα στην αίθουσα Εξετάσεων και να συνομιλούν μεταξύ τους.
	+ να καπνίζουν μέσα στην αίθουσα Εξέτασης
	+ να φέρουν και να χρησιμοποιούν στην αίθουσα Εξετάσεων και στους χώρους φιξαρίσματος κινητά τηλέφωνα.
	+ να μετακινούν τον ατομικό τους φάκελο από την καθορισμένη θέση
	+ να γράψουν ή να σχεδιάσουν πάνω στις κόλλες σχεδίασης οποιοδήποτε στοιχείο που δηλώνει την ταυτότητά τους.
	+ να δανείσουν κόλλες σχεδίασης σε άλλους υποψήφιους.
	+ να καταστρέψουν οποιαδήποτε κόλλα σχεδίασης.

## Οι υποψήφιοι/ες θα πρέπει:

* + να εισέρχονται και να εξέρχονται από την αίθουσα Εξετάσεων με άδεια χέρια (επιτρέπεται μόνο η μεταφορά νερού και υλικών για τη σχεδίαση).
	+ να γνωρίζουν τον αριθμό φακέλου τους που είναι ο ίδιος με τον αριθμό του Δελτίου Υποψηφίου και παρέχεται από την Υπηρεσία Εξετάσεων την πρώτη μέρα Εξέτασης.
	+ να τοποθετούν τα προσωπικά τους αντικείμενα στο χώρο που θα τους υποδείξει ο Υπεύθυνος των Εξετάσεων.
	+ να διατηρούν το χώρο καθαρό (Τα κάρβουνα πρέπει να ξύνονται σε κουτί ή σε κάλαθο αχρήστων).
	+ να κάνουν το φιξάρισμα των σχεδίων έξω από την αίθουσα Εξετάσεων, σε χώρο που θα υποδειχθεί από τον Υπεύθυνο των Εξετάσεων.

## Απαγορεύεται αυστηρά η είσοδος στην αίθουσα Εξετάσεων σε άλλα άτομα, πέραν των υποψηφίων και του αρμόδιου προσωπικού της Υπηρεσίας Εξετάσεων.

Για περαιτέρω διευκρινίσεις παρακαλείστε όπως απευθύνεστε στην Υπηρεσία Εξετάσεων του Υ.Π.Α.Ν. στο τηλέφωνο 22582933/4.